“**Челтер чишмә”** –гамәли эш һәм проблемалы ситуацияләр белән бәйрәм иртәсе

**Максат:** ярдәмчеллек, игелеклелек, шәфкатьлелек тәрбияләү; сәнгатьле сөйли белү күнекмәләрен үстерү, әкиятнең идеясын аңлый һәм геройларның кылган эшләренә дөрес бәя бирә белергә өйрәтү.

**Кулланылган әсбаплар:** залның бер ягында асма чишмә, теремкәй, чишмә юлында чүп-чарлар аунап ята, ата-аналар ярдәме белән әзерләнгән җәнлек маскалары, костюмнары, чишмә тавышы яздырылган магнитофон тасмасы, суның безнең тормышыбыздагы роле турындагы таблица.

**Сүзлек өстендә эш:** хәйрия, игелекле, шәфкатьле

**Бәйрәм барышы:**

**1 бала:** Челтер-челтер ага чишмә,

 Һич тә тыймалы түгел

 Сулары шундый йомшак

 Эчеп туймалы түгел

**2 бала:** Без киләбез чишмәбезнең салкын суын эчәргә

 Эчкәндә үзеннән-үзе баш иелә чишмәгә.

***(Магнитофоннан чишмә челтерәгән тавыш ишетелә)***

***Аланга Тычкан чыга. Чишмә янына килә. Чишмә телгә килә***:

 Тычкан, коткар зинһар!

Коткар мине бәладән!

Кысыла бит сулышым

 Карлыкты бит тавышым!

**Тычкан:**Минем бер дә хәлем юк. Сусадым, ардым. Менә монда теремкәй бар. Тук-тук! Теремкәйдә кем яши? Беркем дә юк ахрысы. Ярар, бераз хәл алыйм да аннан ярдәм итәрмен.

***Аланга* Бака *чыга:***

***-*** Нинди рәхәт икән монда! Чишмә дә бар Коенырга сусаганны басарга шәп булды әле бу. Юыйм әле аягымны, эчим әле суын ***(суга керә, эчә һәм тиз генә чыга):*** Ай-ай-ай! Бигрәк чүпле икән чишмә.Ай, эчем! Ай аягым!

**Чишмә** ***(уфылдап):***

 ***-*** Бака, дустым булсана, чүпләрне алсана...

**Бака:**

* Булыша алмыйм, үзем чирлим. Хәзер берәрсеннән ярдәм сорыйм ***(Бака теремкәйгә килә):*** Тук-тук! Теремкәйдә кем бар?

**Тычкан:**

* Мин- Тычкан-чиелдык!

**Бака:**

-Ә мин бака бакылдык! Әйдәле Тычкан дус, Чишмәгә ярдәм итик. (***Бака сөйләнә сөйләнә теремкәйгә кереп китә)***

***Аланга сикергәләп* Куян *керә:***

-Тавышы ишетелми, монда чишмә бар икән. Суын эчим әле...

**Чишмә:** Куян, эчмә суымны

 Тәмсез булыр ул сиңа

 Чүпләреннән чистарт зинһар

 Агарга булыш миңа!

**Куян:** Суың чыннан да тәмсез икән.Тик сиңа ярдәм итәргә үземнең генә көчем җитмәс, бер дә хәлем юк ***(Теремкәйгә керә) :***

Тук-тук-тук! Теремкәйдә кем бар?

Бу мин- Тычкан-чыелдык.

Бу мин- Бака бакылдык. Ә син кем?

**Куян:** Мин Куянкай куркаккай.Чишмә бик нык пычранган икән ярдәм итмәссезме?

**Бака белән Тычкан бергәләп**:

-Юк шул Куянкай, без үзебез дә авырыйбыз. Әйдә, Куян, теремкәйгә кереп бераз хәл җый.

***Аланга култыклашып Төлке белән Бүре керәләр***

**Бүре:** Аланлыкта чишмә ага иде, тик бер дә тавышы ишетелми

**Төлке:** Уф, Бүре дус, эсселәдем! Эчәсем килде

**Бүре:** Менә ич ул чишмә. Суын эчик тә хәл кереп китәр үзебезгә.

***Бүре белән Төлке чишмәдән су эчәләр. Эчләрен тотып уфилдыйлар.***

**Чишмә:** Зинһар, булышыгыз миңа. Чистартыгыз суымны.

**Бүре белән төлке бергәләп:**

Сиңа булышыр өчен бик күп көч кирәк., безнең хәлебез юк!, эчебез дә авырта. Син кайгырма берәр җаен табарбыз әле (Теремкәйгә таба китәләр)

Тук! Тук! Тук!

Теремкәйдә кем бар?

Мин- Тычкан-чыелдык.

Мин- Бака бакылдык.

Мин Куянкай куркаккай. Ә сез кемнәр?

**Бүре:** Мин Бүре-соры колак

**Төлке:** Мин төлке-хәйләбай.

**Бүре**: Чишмә пычранган икән, ярдәм итмәссезме?

**Теремкәйдәге җәнлекләр:** Юк, без үзебез дә авырыйбыз.Әйдәгез бераз хәл җыеп алыйк, бергәләп ярдәм итәрбез.

**Аланга Аю чыга:**

-Ай-ай-ай! Чишмәкәй, син бигрәк пычрангансың икән! Мин балаларны чакырыймәле, бергәләп чистартыйк үзедне.

***Балалар килә, чистарталар. Аю да булыша.***

 **Аю Теремкәй янына килә, шакый:**

Теремкәйдә кем бар?

**Тычкан:**Мин- Тычкан-чыелдык.

**Бака:** Мин- Бака бакылдык.

**Куян:**Мин Куянкай куркаккай. Ә сез кемнәр?

**Бүре:** Мин Бүре-соры колак

**Төлке**: Мин төлке-хәйләбай.

**Аю:** Чыгыгыз әле качып ятмагыз! Менә балалар ярдәме белән чишмәне

чистарттык.Суын эчеп карагыз, авыртуларыгыз басылыр.

***(Җәнлекләр чыгалар, чишмә суын эчәләр рәхмәт әйтәләр.)***

**Бәйрәмне йомгаклау:**

**Тәрбияче:** Күрәсезме бөтен тереклеккә су кирәк.Судан башка тормыш юк! Шуңа элек-электән әби-бабайларыбыз сулыкларны, чишмәләрне гел карап, чистартып торганнар. Без дә сезнең белән табигать дуслары булыйк! Бәйрәмебезне төгәлләп, чишмәбезгә кушылып бер җырлап алыйк***( М.Җәлил сүзләре, Җ.Фәйзи көе “Чишмә” җыры)***

Яр астында чишмә ага

Челтер-челтер тавышы.